 Sọ fúnmi nípa Aguiyi-Ironsi. : Johnson Thomas Umunnakwe Aguiyi-Ironsi, tí wọn bí ní ọjọ kẹta, oṣù Ẹrẹnà, ọdún 1924, tí ó sì papòdà ní ọjọ kọkàndínlọgbọn, oṣù Agẹmọ, ọdún 1966 jẹ ológun ọmọ orílẹ-èdè Nàìjíríà. Lẹyìn tí ológun gba ìjọba ní ọjọ kẹẹdógún, Oṣù Ṣẹrẹẹ, ọdún 1966, Aguiyi-Ironsi di Olórí Orílẹ-èdè Nàìjíríà títí di ọjọ kọkàndínlọgbọn, oṣù Agẹmọ, ọdún 1966 nígbà tí wọn dìtẹ sí ìjọba rẹ tí wọn sì pa á.A bíi ní ìlú Umuahia tó wà ní Ìpínlẹ Abia lónìí, ní ọjọ kẹta, osù Ẹrẹnà, ọdún 1924 fún Mazi àti Ezugo Aguiyi. Nígbà tó pé ọmọ ọdún mẹjọ, Aguiyi-Ironsi kó lo sí ọdọ ẹgbọn rẹ obìnrin Anyamma, ẹni tó jẹ aya Theophilius Johnson to jẹ òṣìṣẹ asojú ìjọba fún ilẹ Sierra Leone ní Umuahia. Nígbà tó tó ọmọ ọdún méjìdínlógún Ironsi bọ sí iṣẹ ológun Nàìjíríà bó tilẹ jẹ pé ẹgbọn rẹẹ lòdì si.Ní ọdún 1942, Aguiyi-Ironsi dara pọ mọ àwọn ológun gẹgẹ bí àwọn ọmọ ogun onípò méje. Ó gba ìgbéga lẹnu iṣẹ rẹ ní ọdún 1946 sí ipò méjọ ságéǹtì. Bẹẹ náà ni wọn rán Aguiyi-Ironsi lọ sí ilé-ìwé Staff College, Camberley, England ní ọdún 1946. Lẹyìn tí ó parí ìwé rẹ, ó bẹrẹ iṣẹ gẹgẹ bí ọgágun kejì ní Royal West African Frontier Force, ní ọjọ kejìlá, oṣù Òkúdù, ọdún 1949.Aguiyi-Ironsi gba àṣẹ ìgbìmọ ní ọjọ kẹrìndínlógún, oṣù Èbìbí, ọdún 1953. Aguiyi-Ironsi jẹ ọkan lára ọmọ-ogun tí ó sin Ọbabìnrin Elizabrth II ti United Kingdom àti ìgbà tí ó wà ní ilẹ Nàìjíríà ní ọdún 1956.Ní 1960, Aguiyi-Ironsi di ọgá fún àwọn ọmọ-ogun onípò karùn-ún ní ìlú Kano, orílẹ-èdè Nàìjíríà, pẹlú ìpò ọgá jùlọ. Nínú ọdún 1960 náà ni Aguiyi di adarí àwọn ọmọ-ogun pàjáwìrì ti ìlú United Nations Operation ní Congo.NÍ oṣù Ṣẹrẹ, ọdún 1966, Ọgágun Chukwuma Nzeogwu, darí àwọn ọmọ-ogun láti gba agbára lọwọ àrin-gbùngbùn àti ìjọba agbègbè orílẹ-èdè Nàìjíríà, wọn pa olórí ìjọba, wọn sì gbìyànjú láti gba ìjọba ṣùgbón wọn kùnà nínú ọtẹ wọn. Ọgágun Aguiyi-Ironsi ṣẹgun Nzeogwu, ó sì tì í sẹwọn.Ọjọ kẹtàdínlógún, oṣù Ṣẹrẹ, ọdún 1966, Aguiyi-Ironsi di olórí orílẹ-èdè. Ó sì di ipò yìí mú títí di ọjọ kọkàndílọgbọn, oṣù Ṣẹrẹ, ọdùn 1966, nígbà tí àwọn ológùn ti ìhà àríwá gbógùn ti ìjọba rẹ tí wọn sì pa Aguiyi-Ironsi. 